**Ásványráró Község Képviselő-testülete**

**Ikt.sz.: 78-14/2017.**

**Jegyzőkönyv**

**nyílt testületi ülésről**

**Készült:** Ásványrárón, 2017. március 30-án megtartott nyílt Képviselő-testületi ülésről.

**Tartalma:**

**19/2017. (III. 30.) határozat** a napirendi pontok elfogadásáról

**4/2017. (III. 31.) önkormányzati rendelet** a településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól

**20/2017. (III. 30.) határozat** a Szociális és Ügyrendi Bizottság 2016. évi beszámolójának elfogadásáról

**21/2017. (III. 30.) határozat** a Közbeszerzési Szabályzat felülvizsgálatának és módosításának jóváhagyásáról

**22/2016. (III. 30.) határozat** a 2017. évi közbeszerzési terv jóváhagyásáról

**23/2017. (III. 30.) határozat** az AQUA Szolgáltató Korlátolt Felelősségű Társaság társasági szerződés módosításának jóváhagyásáról

**24/2017. (III. 30.) határozat** a víziközmű-rendszerrel kapcsolatos jogok gyakorlására, kötelezettségek teljesítésére és az ellátásért felelősök képviseletére vonatkozó megállapodás aláírásáról

**Jegyzőkönyv**

**Készült:** Ásványrárón, 2017. március 30-án 17.00 órai kezdettel megtartott nyílt Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 6 fő képviselő jelen van, és az ülést megnyitja.

**Tervezett napirendi pontok:**

1.) A településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló önkormányzati rendelet megalkotása

2.) Szociális és Ügyrendi Bizottság beszámolója a Szervezeti és Működési Szabályzatban meghatározott feladatainak végrehajtásáról

3.) Közbeszerzési Szabályzat felülvizsgálata és módosítása

4.) 2017. évi közbeszerzési terv jóváhagyása

5.) Aqua Kft. társasági szerződés módosításának elfogadása

6.) Egyebek

**Tatainé Popp Rita polgármester:** Az Egyebek napirendi pontba javaslom felvenni szintén az Aquával kapcsolatosan, a Víziközmű-vagyonra vonatkozó megállapodás elfogadását.

Van-e valakinek egyéb döntést igénylő javaslata? Jegyzőkönyv hitelesítő személyeknek javaslom Kovacsicsné Lakatos Krisztina és Peredi László képviselőket.

Mivel egyéb hozzászólás, javaslat nem volt, a polgármester szavazásra teszi fel a módosító napirendi pontokat és a hitelesítő képviselők személyét.

***…/2017. (...) határozati javaslat***

*Ásványráró Község Önkormányzat Képviselő-testülete úgy határozott, hogy a 2017. március 30-i nyílt testületi ülésen az alábbi napirendi pontok megtárgyalását elfogadja:*

*1.) A településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló önkormányzati rendelet megalkotása*

*2.) Szociális és Ügyrendi Bizottság beszámolója a Szervezeti és Működési Szabályzatban meghatározott feladatainak végrehajtásáról*

*3.) Közbeszerzési Szabályzat felülvizsgálata és módosítása*

*4.) 2017. évi közbeszerzési terv jóváhagyása*

*5.) Aqua Kft. társasági szerződés módosításának elfogadása*

*6.)* *Víziközmű-vagyonra vonatkozó megállapodás elfogadása*

*7.) Egyebek*

*Továbbá a Képviselő-testület jelen jegyzőkönyv hitelesítésére Kovacsicsné Lakatos Krisztina és Peredi László képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát:

**19/2017. (III. 30.) határozat**

Ásványráró Község Önkormányzat Képviselő-testülete úgy határozott, hogy a 2017. március 30-i nyílt testületi ülésen az alábbi napirendi pontok megtárgyalását elfogadja:

1.) A településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló önkormányzati rendelet megalkotása

2.) Szociális és Ügyrendi Bizottság beszámolója a Szervezeti és Működési Szabályzatban meghatározott feladatainak végrehajtásáról

3.) Közbeszerzési Szabályzat felülvizsgálata és módosítása

4.) 2017. évi közbeszerzési terv jóváhagyása

5.) Aqua Kft. társasági szerződés módosításának elfogadása

6.) Víziközmű-vagyonra vonatkozó megállapodás elfogadása

7.) Egyebek

Továbbá a Képviselő-testület jelen jegyzőkönyv hitelesítésére Kovacsicsné Lakatos Krisztina és Peredi László képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**A településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló önkormányzati rendelet megalkotása**

***„ELŐTERJESZTÉS***

***Tárgy:*** *A településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló önkormányzati rendelet megalkotása*

***Előterjesztés***

***Tisztelt Képviselő-testület!***

*1. Az Országgyűlés 2016. június 23-án elfogadta a településkép védelméről szóló 2016. évi LXXIV. törvényt. A törvény feladatként határozza meg az önkormányzatok számára a településkép fokozott védelmét, ennek érdekében minden településen meg kell alkotni a Településképi Arculati Kézikönyvet (TAK), és a településképi önkormányzati rendeletet.*

*A Kormány elfogadta a törvény végrehajtási rendeletét, és döntött arról is, hogy a TAK elkészítéséhez 1.000 e Ft összegű forrást biztosít a települések számára.*

*A TAK elkészítésének határideje: 2017. október 1, melynek előkészítéséhez önkormányzati főépítész alkalmazására lesz szükség, ami történhet önálló megbízással eseti jelleggel, vagy társulás keretében történő megbízással.*

*2. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (Korm. rendelet), 2016. december 30-tól hatályos módosítása úgy rendelkezik, hogy a partnerségi egyeztetés szabályairól szóló önkormányzati döntést nem határozati, hanem rendeleti formában, eredeti jogalkotói hatáskörben kell megalkotni.*

*A Korm. rendelet 29. §-a értelmében: Az önkormányzat - a teljes körű nyilvánosság biztosításával, a 29/A. § és az e fejezetben meghatározott határidők figyelembevételével - az egyeztetési eljárást megelőzően dönt a partnerségi egyeztetés szabályairól, amelynek során meghatározza:*

*a) a partnerek tájékoztatásának módját és eszközeit,*

*b) a partnerek által adott javaslatok, vélemények megadásának módját és határidejét, továbbá nyilvántartásának módját,*

*c) az el nem fogadott partnerségi javaslatok, vélemények indokolásának módját, a dokumentálásuk, nyilvántartásuk rendjét,*

*d) az elfogadott koncepció, stratégia, településrendezési eszközök, kézikönyv és településképi rendelet nyilvánosságát biztosító intézkedéseket.*

*A 29/A. §-a alapján:**(1) A polgármester a koncepció, a stratégia, a településrendezési eszközök, a kézikönyv és a településképi rendelet tekintetében a társadalmi bevonás keretében a (3) bekezdés szerint, az önkormányzati rendelet partnerségi egyeztetési szabályai szerinti helyen és módon tájékoztatja a partnereket (előzetes tájékoztató), de legalább*

*a) közterületen elhelyezett hirdetőfelületen,*

*b) helyi lapban,*

*c) ha van ilyen, önkormányzati honlapon, és*

*d) lakossági fórumon.*

*(2) A polgármester az elkészült koncepció, stratégia, településrendezési eszköz, kézikönyv és településképi rendelet tekintetében - a széleskörű nyilvánosság biztosításával - partnerségi véleményezésre bocsátja a (3) bekezdés szerint, az önkormányzati rendelet partnerségi egyeztetési szabályai szerinti helyen és módon (munkaközi tájékoztató), de legalább*

*a) közterületen elhelyezett hirdetőfelületen,*

*b) helyi lapban,*

*c) ha van ilyen, önkormányzati honlapon, és*

*d) lakossági fórumon*

*ismerteti annak tartalmát.*

*A partnerségi egyeztetés szabályairól szóló önkormányzati rendelet nem lehet ellentétes a Korm. rendelet előírásaival, illetve a Korm. rendelet vonatkozó szabályait nem kell, - nem szabad – az önkormányzati rendeletben is rögzíteni.*

*Ezen előterjesztés alapján javasoljuk a Képviselő-testület által korábban, határozatban elfogadott szabályzat helyett jelen előterjesztés melléklete szerinti önkormányzati rendelet megalkotását!*

*Ásványráró, 2017. március 23.*

 *dr. Mátyus-Minkó Nikoletta s.k.*

 *jegyző*

***2. Napirendi pont***

***TERVEZET***

***Ásványráró Község Önkormányzata Képviselő-testületének***

***…/2017. (...) önkormányzati rendelete***

***a településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól***

*Ásványráró Község Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:*

***1. Általános rendelkezések***

1. ***§***

*(1) E rendelet hatálya Ásványráró község (a továbbiakban: település) közigazgatási területére vonatkozó településfejlesztési koncepció, integrált településfejlesztési stratégia, településképi arculati kézikönyv, településképi rendelet és a településrendezési eszközök készítésének vagy módosításának eljárására terjed ki.*

*(2) Az egyeztetésben résztvevők (a továbbiakban: partnerek) köre:*

*a) a településen bejelentett lakóhellyel vagy tartózkodási hellyel rendelkező természetes személy;*

*b) a településen székhellyel, telephellyel vagy fiókteleppel rendelkező vállalkozás;*

*c) nyilvántartott érdekképviseleti szervezet, amelynek a település a működési hatókörébe tartozik;*

*d) bejegyzett civil szervezet, amelynek a település a működési hatókörébe tartozik;*

*e) a településen működő, jogszabályban elismert egyház.*

***2. A partnerek tájékoztatásának módja és eszközei***

***2. §***

*(1) Ásványráró Község Önkormányzata (a továbbiakban: önkormányzat) a partnerek tájékoztatásának elősegítésére a www.asvanyraro.hu önkormányzati honlapon külön tárhelyet biztosít a partnerségi egyeztetés során keletkező dokumentációk egységes megjelenítése érdekében.*

*(2) A polgármester a partnereket a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló kormányrendeletben foglaltak szerint, jelen rendelet mellékletében meghatározott módon tájékoztatja.*

*(3) A településfejlesztési koncepcióról, az integrált településfejlesztési stratégiáról, a településrendezési eszközökről, a települési arculati kézikönyvről és a településképi rendeletről az egyeztetési eljárás módjától és az egyeztetés szakaszától függően jelen rendelet mellékletében meghatározott helyen és módon a polgármester az értelmezéshez szükséges részletezettségű és szükség esetén alátámasztó munkarészeket tartalmazó tájékoztatást tesz közzé, melynek megjelenéséről felhívást tesz közzé az önkormányzati honlap főoldalán.*

*(4) A lakossági fórum meghívóját annak időpontját megelőzően legalább 8 nappal a helyben szokásos módon közzé kell tenni.*

***3. A partnerségi észrevételek, javaslatok közlésének és nyilvántartásának rendje***

***3. §***

*(1) A közzétett tájékoztató alapján a partnerek a tájékoztatás megjelenését követő 8 napon belül észrevételeket, javaslatokat tehetnek az alábbi módokon:*

*a) papír alapon az önkormányzat hivatalában, nyitvatartási időben történő személyes leadással,*

*b) levélben az önkormányzat címére (9177 Ásványráró, Rákóczi u. 14.) történő megküldéssel,*

*c) elektronikus levélben a polgarmesterihivatal@asvanyraro.hu e-mail címre történő megküldéssel.*

*(2) Lakossági fórum tartása esetén a partnereknek az írásbeli észrevételek, javaslatok megtételére a lakossági fórumot követő 8 napon belül, az (1) bekezdésben meghatározott módokon van lehetősége.*

*(3) Az (1) bekezdés alkalmazásában az észrevétel, javaslat önkormányzathoz történő beérkezésének idejét kell a határidő szempontjából megtartottnak tekinteni.*

*(4) A beérkezett észrevételeket, javaslatokat az önkormányzati főépítész táblázatban összegzi, amelyet az ügy aktájában lefűzve meg kell őrizni.*

***4. A partnerségi észrevételek, javaslatok dokumentálásának rendje***

***4. §***

*(1) A határidőben beérkezett észrevételeket és javaslatokat az önkormányzati főépítész megvizsgálja, valamint véleményezésre megküldi a településfejlesztési koncepció, integrált településfejlesztési stratégia, a településrendezési eszköz, települési arculati kézikönyv vagy településképi rendelet készítésével megbízott tervezőnek, aki szakmai álláspontjáról az önkormányzati főépítészt 5 napon belül írásban tájékoztatja.*

*(2) Az önkormányzati főépítész a tervezői szakmai vélemény figyelembe vételével valamennyi érdemi észrevételre, javaslatra választ állít össze. Az elfogadásra nem kerülő észrevételekre, javaslatokra adott választ érdemi indokolással kell ellátni.*

*(3) Az el nem fogadott észrevételek, javaslatok indokolását az önkormányzati főépítész táblázatban összegzi, amelyet a polgármester közzé tesz a 2. § (1) bekezdésben meghatározott tárhelyen és erről hirdetményt jelentet meg az önkormányzati honlapon. Az összegzést tartalmazó táblázatot az ügy aktájában lefűzve meg kell őrizni.*

***5. A nyilvánosságot biztosító intézkedések***

***5. §***

*(1) Valamennyi elfogadott koncepció, stratégia, településrendezési eszköz, települési arculati kézikönyv és településképi rendelet jóváhagyását, kihirdetését követő 15 napon belül a polgármester az elfogadott dokumentumot teljes terjedelmében feltölti 2. § (1) bekezdésében meghatározott tárhelyre.*

*(2) A feltöltésről a polgármester a helyben szokásos módon felhívást tesz közzé.*

***6. Záró rendelkezések***

***6. §***

*Jelen rendelet a kihirdetését követő napon lép hatályba.*

 *Tatainé Popp Rita dr. Mátyus-Minkó Nikoletta*

 *polgármester jegyző*

*A rendelet kihirdetésre került:*

*Ásványráró, 2017. március ….*

 *dr. Mátyus-Minkó Nikoletta*

 *jegyző*

|  |
| --- |
| *Melléklet Ásványráró Község Önkormányzata képviselő-testületének …/2017. (...) önkormányzati rendeletéhez* |
|  |  |  |  |  |  |
| ***Partnerek tájékoztatásának módjai a koncepció, stratégia, településrendezési eszköz, kézikönyv és településképi rendelet készítése vagy módosítása esetén*** |
|  |  |  |  |  |  |
| ***Településfejlesztési, településrendezési tervfajta*** | ***A partnerségi tájékoztatás módja az eljárás különböző szakaszaiban*** |
| ***Előzetes tájékoztatási szakasz*** | ***Véleményezési szakasz*** | ***Végső szakmai véleményezési szakasz*** | ***Elfogadás után*** |
| ***Településfejlesztési koncepció készítése*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *x* | *Önkormányzati honlapra feltöltendő!* |
| ***Településfejlesztési koncepció módosítása*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- önkormányzati honlapon* | *x* | *Önkormányzati honlapra feltöltendő!* |
| ***Integrált településfejlesztési stratégia készítése*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *x* | *Önkormányzati honlapra feltöltendő!* |
| ***Integrált településfejlesztési stratégia módosítása*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- önkormányzati honlapon* | *x* | *Önkormányzati honlapra feltöltendő!* |
| ***Településfejlesztési, településrendezési tervfajta*** | ***A partnerségi tájékoztatás módja az eljárás különböző szakaszaiban*** |
| ***Előzetes tájékoztatási szakasz*** | ***Véleményezési szakasz*** | ***Végső szakmai véleményezési szakasz*** | ***Elfogadás után*** |
| ***Településrendezési eszközök****(helyi építési szabályzat, szabályozási terv, szerkezeti terv)* | ***Teljes eljárás*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *nincs partnerségi tájékoztatás* | *Önkormányzati honlapra feltöltendő!* |
| ***Egyszerűsített eljárás*** | *x* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *nincs partnerségi tájékoztatás* |
| ***Tárgyalásos eljárás*** | *x* | ***Partnerségi egyeztetés van csak!*** *A Kormány által rendeletben kihirdetett veszélyhelyzet esetén, az érintett településen a veszélyhelyzet következményeinek a felszámolása vagy a további, közvetlenül fenyegető veszélyhelyzet megelőzése miatt történő módosítás esetén: - közterületen elhelyezett hirdetőfelületen- önkormányzati honlapon* | *nincs partnerségi tájékoztatás* |
| *Minden más esetben:- közterületen elhelyezett hirdetőfelületen- helyi lapban- önkormányzati honlapon- lakossági fórumon*  |
| ***Állami főépítészi eljárás*** | *x* | ***Partnerségi egyeztetés van csak!****- közterületen elhelyezett hirdetőfelületen- önkormányzati honlapon* | *nincs partnerségi tájékoztatás* |
|  |  |  |  |  |  |
| ***Településfejlesztési, településrendezési tervfajta*** | ***A partnerségi tájékoztatás módja az eljárás különböző szakaszaiban*** |
| ***Előzetes tájékoztatási szakasz*** | ***Véleményezési szakasz*** | ***Végső szakmai véleményezési szakasz*** | ***Elfogadás után*** |
| ***Arculati kézikönyv*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *x* | *Önkormányzati honlapra feltöltendő!Monitorozás! Évente egyszer az önkormányzati főépítész/polgármester a beérkezett véleményeket kiértékeli és ismerteti a képviselőtestülettel!* |
| ***Településképi rendelet*** | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *- közterületen elhelyezett hirdetőfelületen- helyi lapban- önkormányzati honlapon- lakossági fórumon* | *x* | *Önkormányzati honlapra feltöltendő!Monitorozás! Évente egyszer az önkormányzati főépítész/polgármester a beérkezett véleményeket kiértékeli és ismerteti a képviselőtestülettel!* |

**Tatainé Popp Rita polgármester**: Biztos mindenki hallott már róla, hogy a települési arculati kézikönyv elkészítését kötelezővé tették. Olyan feltételeket támasztottak, ami nem túl egyszerű. Azt is ígérték, hogy 1 millió Ft-tal támogatják az önkormányzatokat ennek a dolognak az elkészítésére. Ezzel összefüggésben kell ilyen partnerségi egyeztetés szabályairól szóló rendeletet alkotni.

**Dr. Mátyus-Minkó Nikoletta jegyző:** A partnerségi egyeztetésről szóló szabályokat korábban a Képviselő-testület határozattal egy szabályzatban elfogadta, ami jelenleg hatályos, azonban a jogszabály 2016. decemberi módosítása kifejezetten arról rendelkezik, hogy eredeti jogalkotói hatáskörben önkormányzati rendeletben kell ezt elfogadni. Erre tekintettel készült el az önkormányzati rendelet tervezet, amit javaslunk elfogadásra.

Tatainé Popp Rita polgármester a napirendi pont megtárgyalása után, szavazásra teszi fel a következő rendelet-tervezetet.

Ásványráró Község Képviselő-testülete 6 igen szavazattal – egyhangúlag – alkotta meg

**Ásványráró Község Önkormányzata Képviselő-testületének 4/2017. (III. 31.) önkormányzati rendeletét a településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól.**

**2.Napirendi pont**

**Szociális és Ügyrendi Bizottság beszámolója a Szervezeti és Működési Szabályzatban meghatározott feladatainak végrehajtásáról**

***„ELŐTERJESZTÉS***

*2016. ÉVI BESZÁMOLÓ*

*A SZOCIÁLIS ÉS ÜGYRENDI BIZOTTSÁG HATÁSKÖRÉBE UTALT FELADATOK ELLÁTÁSÁRÓL*

*Tisztelt Képviselő-testület!*

*Tisztelettel tájékoztatom a Képviselő-testületet a 2016. évben végzett, a Szociális és Ügyrendi Bizottság hatáskörébe utalt feladatok ellátásáról:*

*A Szociális és Ügyrendi Bizottság az Önkormányzat Szervezeti és Működési Szabályzatában foglalt felhatalmazásnak megfelelően, a szociális igazgatásról és szociális ellátásokról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény, az ágazati kormány- és miniszteri rendeletek, valamint a hasonló tárgyban született helyi rendeletek alapján saját hatáskörében dönt a költségvetésben előirányzott szociális célú támogatások elosztásáról.*

*A Képviselő-testület 2015. március 1-i hatállyal elfogadta az egyes szociális ellátások helyi szabályairól szóló 2/2015. (II. 19.) önkormányzati rendeletét, amely hatályban volt a 2016. évben is. A rendelet az 5/2016. (IV. 6.) önkormányzati rendelettel módosult, kiegészítve a születési támogatás, a gyermekétkeztetés és az időskorúak támogatásának szabályaival.*

*A Bizottság a 2016. évben 13. alkalommal ülésezett, ebből 11 esetben tartott zárt ülést. Az üléseken hozott döntések – összesen 92 határozat - minden esetben jegyzőkönyvi rögzítésre kerültek.*

*Bizottsági ülés határozatképtelenség miatt nem maradt el.*

*A bizottsági döntések ellen a Képviselő-testület felé fellebbezés nem érkezett.*

*A Szociális és Ügyrendi Bizottság döntései során:*

*- gyógyszertámogatásban 3 fő részesült, összesen 70 E Ft összegben,*

*- beiskolázási támogatást 2 gyermeknek 20 E Ft összeget állapított meg,*

*- lakhatási támogatást 51 esetben állapított meg, ebből 38 szilárd tüzelőre (szén, tűzifa), 11 villanyáram díjára, 2 pedig gázdíjra vonatkozott. A megállapított lakhatási támogatások összege 2.280 E Ft, mely összegből a közüzemi díjra megállapított havi támogatások kifizetése áthúzódik a 2017-os évre is.*

*Települési támogatás kérelem elutasítására 2016. évben 2 esetben került sor.*

*A Polgármester hatáskörébe utalt temetési támogatás 12 alkalommal, 360.000,- Ft összegben került megállapításra a temetési költséget viselő hozzátartozók részére, valamint rendkívüli települési támogatás 16 alkalommal krízishelyzetbe került személyek részére 2.759 E Ft összegben.*

*Születési támogatásban 16 család részesült 800 E Ft összegben.*

*Időskorúak támogatásában 155 fő részesült, összesen 1.550.000 Ft összegben.*

*Szociális tűzifa odaítéléséről is döntött a Szociális és Ügyrendi Bizottság, melynek keretében 20 család részesült összesen 45 m3 tűzifa támogatásban 928.000- Ft összegben, ebből maga az állami támogatás 801.000 Ft volt. Az Önkormányzatnak a felvállalt önrészen (127.000- Ft) felül 297.180 Ft fuvarköltséget jelentett az erdészettől a községbe történő szállítás.*

*Kérem a Képviselő-testületet, hogy a Szociális és Ügyrendi Bizottság 2016. évi munkájáról szóló beszámolót szíveskedjen elfogadni!*

*Ásványráró, 2017. március 24.*

*Nagy Zoltán s.k.*

*Szociális és Ügyrendi Bizottság elnöke”*

**Tatainé Popp Rita polgármester:** Van egy észrevételem, kimaradt a beszámolóból a gyermekétkeztetési támogatás. Kérném Nagy Zoltánt a bizottság elnökét, hogy ezt ismertesse a testülettel.

**Nagy Zoltán a szociális és Ügyrendi Bizottság elnöke:** Tavaly döntöttünk az iskolások és óvodások étkeztetésének támogatásáról. Ez kimaradt a beszámolóból. Ez valamivel több, mint 2 millió Ft volt a tavalyi évben, ezzel egészíteném ki a beszámolót.

Mivel egyéb kérdés, hozzászólás nem volt, Tatainé Popp Rita polgármester szavazásra teszi fel a következő határozati javaslatot a beszámolóval kapcsolatban:

***…./2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy elfogadja a Szociális és Ügyrendi Bizottság 2016. évi beszámolóját.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal- egyhangúlag – hozta meg határozatát

**20/2017. (III. 30.) határozat**

Ásványráró Község Önkormányzat Képviselő-testülete úgy határozott, hogy elfogadja a Szociális és Ügyrendi Bizottság 2016. évi beszámolóját.

**Felelős:** Tatainé Popp Rita polgármester

**Határidő:** Azonnal

**3. Napirendi pont**

**Közbeszerzési Szabályzat felülvizsgálata és módosítása**

**Az előterjesztés a jegyzőkönyv mellékletét képezi.**

**Tatainé Popp Rita polgármester:** Az előterjesztést mindenki megkapta. Sajnos nagyon sokszor van jogszabályi változás, ami miatt a szabályzatainkat felül kell vizsgálni és a jogszabálynak megfelelően módosítani azt.

A felülvizsgálatot elvégeztük, melyet ezúton terjesztettünk a Képviselő-testület elé.

**Dr. Mátyus-Minkó Nikoletta jegyző:** 2017. január 1-től változtak a közbeszerzési értékhatárok. Emiatt volt szükséges módosítani a szabályzatot.

**Peredi László képviselő:** Ezt nem közbeszerzési szakértővel kell megcsináltatni?

**Tatainé Popp Rita polgármester:** Nem olyan volumenű a jogszabályi módosítás, ami miatt szükséges lenne szakértőt igénybe venni, mi magunk is felül tudtuk vizsgálni.

Mivel egyéb kérdés, hozzászólás nem volt, Tatainé Popp Rita polgármester szavazásra teszi fel a következő határozati javaslatot a szabályzat elfogadásával kapcsolatban:

***…./2017. (…) határozati javaslat***

*Ásványráró Község Önkormányzat Képviselő-testülete a Közbeszerzési Szabályzatot felülvizsgálta és úgy határozott, hogy azt a mellékelt tartalommal elfogadja..*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal- egyhangúlag – hozta meg határozatát:

**21/2017. (III. 30.) határozat**

Ásványráró Község Önkormányzat Képviselő-testülete a Közbeszerzési Szabályzatot felülvizsgálta és úgy határozott, hogy azt a mellékelt tartalommal elfogadja..

**Felelős:** Tatainé Popp Rita polgármester

**Határidő:** Azonnal

**4. Napirendi pont**

**2017. évi közbeszerzési terv jóváhagyása**

***„1. számú melléklet***

***Ásványráró Község Önkormányzata***

***2017. évi Közbeszerzési Terv***

|  |  |  |  |  |  |
| --- | --- | --- | --- | --- | --- |
| *A közbeszerzés tárgya és mennyisége* | *Irányadó eljárásrend* | *Tervezett eljárási típus* | *Időbeli ütemezés* | *Közbeszerzési eljárást lebonyolító szervezet* | *Sor kerül-e vagy sor került-e adott közbeszerzéssel összefüggésben előzetes összesített tájékoztató közzétételére* |
| *az eljárás megindításának, illetve a közbeszerzés megvalósításának tervezett időpontja* | *szerződés teljesítésének várható időpontja vagy a szerződés időtartama* |
| *TOP Egészségház építése - „Korszerűen-akadálymentesen Ásványrárón”**Becsült érték: 119.319.871 Ft* | *Uniós értékhatár alatti eljárásrend* | *115.§ alapján**hirdetmény nélküli tárgyalásos eljárás* | *2017. május 1.* | *2018. augusztus 21.* | *Külső szervezet, megbízás alapján* | *Nem* |

*Ásványráró, 2017. március ….*

 *Tatainé Popp Rita dr. Mátyus-Minkó Nikoletta Polgármester Jegyző*

***Záradék:*** *A 2017. évi Közbeszerzési Tervet Ásványráró Község Önkormányzata Képviselő-testülete a …./2017. (…) határozattal egyidejűleg hagyta jóvá.*

*dr. Mátyus-Minkó Nikoletta*

 *Jegyző „*

**Tatainé Popp Rita polgármester:** Minden év március 31-ig kell elfogadni a tárgyévre vonatkozó közbeszerzési tervet. Idén az egészségház építése esik a közbeszerzési értékhatár elérése miatt közbeszerzési eljárás alá, amennyiben nyer a pályázat és megvalósulhat.

Mivel kérdés, hozzászólás nem volt, Tatainé Popp Rita polgármester szavazásra teszi fel a következő határozati javaslatot:

***…/2017. (…) határozati javaslat***

*Ásványráró Község Önkormányzat Képviselő-testülete úgy határozott, a 2017. évi közbeszerzési tervet a mellékelt tartalommal jóváhagyja.*

***Felelős:*** *Tatainé Popp Rita polgármester*

***Határidő:*** *Folyamatos*

Ásványráró Község Képviselő-testülete 6 igen szavazattal – egyhangúlag – hozta meg határozatát:

**22/2016. (III. 30.) határozat**

Ásványráró Község Önkormányzat Képviselő-testülete úgy határozott, a 2017. évi közbeszerzési tervet a mellékelt tartalommal jóváhagyja.

**Felelős:** Tatainé Popp Rita polgármester

**Határidő:** Folyamatos

**5. Napirendi pont**

**Aqua Kft. társasági szerződés módosításának elfogadása**

***„TÁRSASÁGI SZERZŐDÉS MÓDOSÍTÁS***

*Az AQUA Szolgáltató Korlátolt Felelősségű Társaság – bejegyezve a Győri Törvényszék Cégbíróságán vezetett 08-09-003727 számú cégjegyzékbe – tagjai a társasági szerződés módosítását határozták el az alábbiak szerint:*

1. *A társasági szerződés 12.3. pontjának y) alpontjának cc) pontja helyébe az alábbi szövegezés lép:*
2. *selejtezések engedélyezése, amennyiben a selejtezés mértéke egy gazdasági évben a társaság jegyzett tőkéjének 10 %-át meghaladja.*
3. *A társasági szerződés 12.10. pontja helyébe az alábbi szövegezés lép:*

*12.10. A taggyűlés az alábbi tárgyakban a jelenlévők ¾-es szótöbbségével határoz:*

* *ügyvezető megválasztása, visszahívása,*
* *felügyelő bizottság tagjának visszahívása,*
* *a törzstőke értékét meghaladó szerződéskötés,*
* *a társaság által – a törzstőkén felüli vagyonából – az üzletrészek legfeljebb egyharmadának megvásárlása,*
* *az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása,*
* *ha a végelszámolás előre láthatóan hosszabb ideig tart, a cég gazdasági tevékenységének ideiglenes és korlátozott folytatásának elrendelése, ha ezt az eset összes körülményeit tekintve az ésszerű gazdálkodás követelményei megkövetelik.*
* *a mérleg megállapításában és nyereség felosztásában.*

 *A társasági szerződés 13.6. alpontja helyébe az alábbi szövegezés lép:*

*6./*

 *an:*

 *lakhely:*

 *Megbízatásának időtartama: 2016. december 16-tól 2017. december 15-ig*

1. *A társasági szerződésnek jelen módosítással nem érintett rendelkezései a felek között változatlanul hatályban maradnak.*

*Az előzőekben írt társasági szerződés módosítást a társasági tagjai átolvasták, megértették és mint akaratukkal mindenben megegyezőt írták alá.*

*Mosonmagyaróvár, 2017. május ………………*

 *……………………………… ………………………………*

 *Mosonmagyaróvár Város Hegyeshalom Nagyközség*

 *Önkormányzata Önkormányzata*

 *Dr. Árvay István polgármester Szőke László polgármester*

 *……………………………… ………………………………*

 *Levél Községi Önkormányzat Halászi Község Önkormányzata*

 *Kiss Béla polgármester Majthényi Tamás polgármester*

 *……………………………… ………………………………*

*Máriakálnok Község Önkormányzata Mosonudvar Község Önkormányzata*

*Dr. Tóásóné Gáspár Emma polgármester Rinczki Lajos András polgármester*

 *……………………………… ………………………………*

 *Jánossomorja Város Önkormányzata Várbalog Község Önkormányzata*

 *Lőrincz György polgármester Némethné Járdán Krisztina polgármester*

 *……………………………… ………………………………*

 *Újrónafő Község Önkormányzata Mosonszolnok Község Önkormányzata*

 *Kertész Attila polgármester Török Sándor polgármester*

 *……………………………… ………………………………*

*Ásványráró Község Önkormányzata Darnózseli Község Önkormányzata*

 *Tatainé Popp Rita polgármester Fazekas Zoltán polgármester*

 *……………………………… ………………………………*

*Dunaremete Község Önkormányzata Hédervár Község Önkormányzata*

 *Marovics Géza polgármester Szabóné Németh Ágnes polgármester*

 *……………………………… ………………………………*

 *Kisbodak Község Önkormányzata Lipót Község Önkormányzata*

 *Tímár Gábor polgármester Tóth Péter József polgármester*

 *……………………………… ………………………………*

 *Püski Község Önkormányzata Kimle Község Önkormányzata*

 *Makai Jenő polgármester Eller Gizella polgármester*

 *……………………………… ………………………………*

 *Károlyháza Község Önkormányzata Rajka Község Önkormányzata*

 *Szép Károly polgármester Kiss Vince polgármester*

 *……………………………… ………………………………*

 *Dunakiliti Község Önkormányzata Feketeerdő Község Önkormányzata*

*Kovács Andor Tamásné polgármester Novák András polgármester*

 *………………………………*

 *Dunasziget Község Önkormányzata*

 *Cseh Benjamin polgármester*

*Készítettem, ellenjegyzem:*

*Mosonmagyaróvár, 2017. május*

*Dr. Varga László Ügyvédi Iroda*

*Dr. Varga László ügyvéd”*

**Tatainé Popp Rita polgármester:** Módosítani kell azAQUA Szolgáltató Korlátolt Felelősségű Társaság társasági szerződését az előterjesztésben foglaltak szerint.

Van-e kérdés ezzel kapcsolatban?

Mivel kérdés, hozzászólás nem volt, Tatainé Popp Rita polgármester szavazásra teszi fel a következő határozati javaslatot:

***…/2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy elfogadja az AQUA Szolgáltató Korlátolt Felelősségű Társaság társasági szerződésének módosítását a mellékelt tartalom szerint.*

*A Képviselő-testület felhatalmazza a polgármestert, hogy a társasági szerződést aláírja.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát

**23/2017. (III. 30.) határozat:**

Ásványráró Község Önkormányzat Képviselő-testülete úgy határozott, hogy elfogadja az AQUA Szolgáltató Korlátolt Felelősségű Társaság társasági szerződésének módosítását a mellékelt tartalom szerint.

A Képviselő-testület felhatalmazza a polgármestert, hogy a társasági szerződést aláírja.

**Felelős:** Tatainé Popp Rita polgármester

**Határidő:** Azonnal

**6. Napirendi pont**

**Víziközmű-vagyonra vonatkozó megállapodás elfogadása**

***„MEGÁLLAPODÁS***

***a KSZ-IV megnevezésű 11-26790-01-011-00-0 számú hivatali azonosítóval rendelkező víziközmű-rendszerről***

*amely létrejött egyrészről*

***Ásványráró Község Önkormányzata*** *(képviseli: Tatainé Popp Rita polgármester, adószám: 15366863-2-08, statisztikai számjele: 15366863841132108) 9177 Ásványráró, Rákóczi u. 14.*

***Darnózseli Község Önkormányzata*** *(képviseli: Fazekas Zoltán polgármester, adószám: 15366887-2-08, statisztikai számjele: 15366887841132108) 9232 Darnózseli, Ady Endre u. 81.*

***Dunaremete Község Önkormányzata*** *(képviseli: Marovits Géza polgármester, adószám: 15370237-1-08, statisztikai számjele: 15370237841132108) 9235 Dunaremete, Szabadság út 2.*

***Hédervár Község Önkormányzata*** *(képviseli: Szabóné Németh Ágnes polgármester, adószám: 15366935-2-08, statisztikai számjele: 15366935841132108) 9178 Hédervár, Fő u. 42.*

***Károlyháza Község Önkormányzata*** *(képviseli: Szép Károly polgármester, adószám: 15579371-1-08, statisztikai számjele: 15579371841132108) 9182 Károlyháza, Úttörő u. 3.*

***Kimle Község Önkormányzata*** *(képviseli: Eller Gizella polgármester, adószám: 15366959-2-08, statisztikai számjele: 15366959841132108) 9182 Kimle, Vízpart u. 2.*

***Püski Község Önkormányzata*** *(képviseli: Makai Jenő polgármester, adószám: 15367008-2-08, statisztikai számjele: 15367008841132108) 9235 Püski, Felszabadulás út 5.*

***Kisbodak Község Önkormányzata*** *(képviseli: Tímár Gábor polgármester, adószám: 15370426-1-08, statisztikai számjele: 15370426841132108) 9234 Kisbodak, Felszabadulás u. 1.*

***Lipót Község Önkormányzata*** *(képviseli: Tóth Péter József polgármester, adószám: 15370440-2-08, statisztikai számjele: 15370440841132108) 9233 Lipót, Fő tér 2.*

***Máriakálnok Község Önkormányzata*** *(képviseli. dr. Tóásóné Gáspár Emma polgármester, adószám: 15368195-2-08, statisztikai számjele: 15368195841132108) 9231 Máriakálnok, Rákóczi u. 6.*

***Halászi Község Önkormányzata*** *(képviseli: Majthényi Tamás polgármester, adószám: 15366911-2-08, statisztikai számjele: 15366911841132108) 9228 Halászi, Kossuth u. 5.*

*között a keltezésben feltüntetett helyen és időben az alábbi pontokba foglalt feltételek szerint:*

1. *A megállapodást kötő felek osztatlan közös tulajdonában áll a* ***KSZ-IV*** *megnevezésű, hivatali* ***11-26790-01-011-00-0*** *azonosítójú víziközmű-rendszer, amely a megállapodást kötő felek közigazgatási területén jelentkező ivóvíz igények kielégítésére szolgál.*
2. *A szerződő felek megállapítják az 1. pontban körülírt víziközmű-rendszer tulajdonjoga közöttük, a nettó könyv szerinti értéket alapul véve a felosztásnál, az alábbi arányok szerint oszlik meg:*
* *Püski Község Önkormányzata tulajdonában van a rendszer 2,01 %-a.*
* *Kisbodak Község Önkormányzata tulajdonában van a rendszer 2,26 %-a.*
* *Dunaremete Község Önkormányzata tulajdonában van a rendszer 6,08 %-a.*
* *Lipót Község Önkormányzata tulajdonában van a rendszer 7,56 %-a.*
* *Hédervár Község Önkormányzata tulajdonában van a rendszer 3,84 %-a.*
* *Darnózseli Község Önkormányzata tulajdonában van a rendszer 29,22 %-a.*
* *Ásványráró Község Önkormányzata tulajdonában van a rendszer 7,06 %-a.*
* *Kimle Község Önkormányzata tulajdonában van a rendszer 10,13 %-a.*
* *Károlyháza Község Önkormányzata tulajdonában van a rendszer 1,87 %-a.*
* *Halászi Község Önkormányzata tulajdonában van a rendszer 20,40 %-a.*
* *Máriakálnok Község Önkormányzata tulajdonában van a rendszer 9,57 %-a.*
1. *Az 1. pontban körülírt víziközmű-rendszer üzemeltetésére és fenntartására a megállapodást kötő felek az AQUA Szolgáltató KFT-vel kötöttek vagyonkezelési szerződést. Ezen szerződésben foglaltaknak megfelelően gondoskodnak az ivóvíz igények kielégítéséről, kiszolgálásáról.*
2. *A felek megállapodnak a víziközmű-rendszerrel kapcsolatosan az ellátásért felelős számára megállapított jogokat közösen gyakorolják. A joggyakorlás során felmerülő döntést igénylő kérdésekben tulajdoni arányaiknak megfelelő szavazati joggal rendelkeznek. A közös tulajdonra vonatkozóan egyekben a 2013. évi V. törvény rendelkezéseit tekintik irányadónak.*
3. *A felek megállapodnak, hogy a víziközmű-rendszerrel kapcsolatos kötelezettségeik teljesítéséről az AQUA Szolgáltató KFT-vel kötött vagyonkezelési szerződésben gondoskodtak. A vagyonkezelési szerződés alapján a víziközmű-rendszer vonatkozásában készített gördülő fejlesztési tervet az AQUA Szolgáltató KFT készítette el és az AQUA Szolgáltató KFT vállalta elkészíteni a gördülő fejlesztési terv felújítási pótlási terv része mellett a beruházási tervrészt is. A beruházási tervrész elkészítéséről és minden év szeptember 30. napjáig a MEKH-hoz jóváhagyásra történő benyújtásáról az AQUA Szolgáltató KFT útján és közreműködésével gondoskodnak. A felek a 15 éves gördülő fejlesztési terv beruházási terv részének elkészítésére vonatkozó javaslataikat a tárgyév július 31. napjáig vállalják eljuttatni az AQUA Szolgáltató KFT-hez.*
4. *A felek megállapodnak abban, hogy az ellátásért felelős önkormányzatokat Darnózseli Község Önkormányzata jogosult képviselni.*
5. *A felek megállapodnak abban, az 1. pontban körülírt víziközmű-rendszeren fennálló tulajdoni érdekeltségük nettó könyv szerinti értéke arányában viselik az ellátásért felelős számára meghatározott feladatokkal járó terheket, és ugyanezen aránynak megfelelően gyakorolják az ellátásért felelős számára megállapított jogosultságokat, illetőleg osszák fel egymás között a víziközmű-rendszer használata során keletkező hasznokat.*

*A felek a fenn írt megállapodást átolvasták, megértették és mint akaratukkal mindenben megegyezőt írták alá.*

*Mosonmagyaróvár, 2017. március 24.*

 *……………………………… ……………………………… Püski Község Önkormányzata Kisbodak Község Önkormányzata*

 *képviseli: Makai Jenő polgármester képviseli: Tímár Gábor polgármester*

 *……………………………… ……………………………… Dunaremete Község Önkormányzata Lipót Község Önkormányzata*

 *képviseli: Marovics Géza polgármester képviseli: Tóth Péter József polgármester*

 *……………………………… ……………………………… Hédervár Község Önkormányzata Darnózseli Község Önkormányzata*

 *képviseli: Szabóné Németh Ágnes képviseli: Fazekas Zoltán polgármester*

 *polgármester*

 *……………………………… ……………………………… Ásványráró Község Önkormányzata Kimle Község Önkormányzata*

 *képviseli: Tatainé Popp Rita polgármester képviseli: Eller Gizella polgármester*

 *………………………………*

 *Károlyháza Község Önkormányzata*

*képviseli: Szép Károly polgármester*

 *……………………………… ……………………………… Máriakálnok Község Önkormányzata Halászi Község Önkormányzata*

 *képviseli: Dr. Tóásóné képviseli: Majthényi Tamás polgármester*

 *Gáspár Emma polgármester*

*Készítettem, ellenjegyzem:*

*Mosonmagyaróvár, 2017. március 24.*

*Dr. Varga László Ügyvédi Iroda*

*Dr. Varga László ügyvéd*

***MEGÁLLAPODÁS***

***a KSZ-SZV megnevezésű 21-14748-1-009-00-14 számú hivatali azonosítóval rendelkező víziközmű-rendszerről***

*amely létrejött egyrészről*

***Ásványráró Község Önkormányzata*** *(képviseli: Tatainé Popp Rita polgármester, adószám: 15366863-2-08, statisztikai számjele: 15366863841132108) 9177 Ásványráró, Rákóczi u. 14.*

***Darnózseli Község Önkormányzata*** *(képviseli: Fazekas Zoltán polgármester, adószám: 15366887-2-08, statisztikai számjele: 15366887841132108) 9232 Darnózseli, Ady Endre u. 81.*

***Dunaremete Község Önkormányzata*** *(képviseli: Marovits Géza polgármester, adószám: 15370237-1-08, statisztikai számjele: 15370237841132108) 9235 Dunaremete, Szabadság út 2.*

***Hédervár Község Önkormányzata*** *(képviseli: Szabóné Németh Ágnes polgármester, adószám: 15366935-2-08, statisztikai számjele: 15366935841132108) 9178 Hédervár, Fő u. 42.*

***Károlyháza Község Önkormányzata*** *(képviseli: Szép Károly polgármester, adószám: 15579371-1-08, statisztikai számjele: 15579371841132108) 9182 Károlyháza, Úttörő u. 3.*

***Kimle Község Önkormányzata*** *(képviseli: Eller Gizella polgármester, adószám: 15366959-2-08, statisztikai számjele: 15366959841132108) 9182 Kimle, Vízpart u. 2.*

***Püski Község Önkormányzata*** *(képviseli: Makai Jenő polgármester, adószám: 15367008-2-08, statisztikai számjele: 15367008841132108) 9235 Püski, Felszabadulás út 5.*

***Kisbodak Község Önkormányzata*** *(képviseli: Tímár Gábor polgármester, adószám: 15370426-1-08, statisztikai számjele: 15370426841132108) 9234 Kisbodak, Felszabadulás u. 1.*

***Lipót Község Önkormányzata*** *(képviseli: Tóth Péter József polgármester, adószám: 15370440-2-08, statisztikai számjele: 15370440841132108) 9233 Lipót, Fő tér 2.*

*között a keltezésben feltüntetett helyen és időben az alábbi pontokba foglalt feltételek szerint:*

1. *A megállapodást kötő felek osztatlan közös tulajdonában áll a* ***KSZ-SZV*** *megnevezésű,* ***21-14748-1-009-00-14***  *hivatali azonosítójú víziközmű-rendszer, amely a megállapodást kötő felek közigazgatási területén keletkező szennyvíz elvezetésére szolgál.*
2. *A szerződő felek megállapítják az 1. pontban körülírt víziközmű-rendszer tulajdonjoga közöttük, a nettó könyv szerinti értéket alapul véve a felosztásnál, az alábbi arányok szerint oszlik meg:*
* *Püski Község Önkormányzata tulajdonában van a rendszer 8,06 %-a.*
* *Kisbodak Község Önkormányzata tulajdonában van a rendszer 7,48 %-a.*
* *Dunaremete Község Önkormányzata tulajdonában van a rendszer 6,71 %-a.*
* *Lipót Község Önkormányzata tulajdonában van a rendszer 8,73 %-a.*
* *Hédervár Község Önkormányzata tulajdonában van a rendszer 21,87 %-a.*
* *Darnózseli Község Önkormányzata tulajdonában van a rendszer 9,25 %-a.*
* *Ásványráró Község Önkormányzata tulajdonában van a rendszer 14,90 %-a.*
* *Kimle Község Önkormányzata tulajdonában van a rendszer 16,79 %-a.*
* *Károlyháza Község Önkormányzata tulajdonában van a rendszer 6,20 %-a.*
1. *Az 1. pontban körülírt víziközmű-rendszer üzemeltetésére és fenntartására a megállapodást kötő felek az AQUA Szolgáltató KFT-vel kötöttek vagyonkezelési szerződést. Ezen szerződésben foglaltaknak megfelelően gondoskodtak a szennyvíz törzshálózatba bebocsátott szennyvizek elvezetésére, tisztításáról és a környezetvédelmi követelmények szerinti elhelyezéséről.*
2. *A felek megállapodnak a víziközmű-rendszerrel kapcsolatosan az ellátásért felelős számára megállapított jogokat közösen gyakorolják. A joggyakorlás során felmerülő döntést igénylő kérdésekben tulajdoni arányaiknak megfelelő szavazati joggal rendelkeznek. A közös tulajdonra vonatkozóan egyekben a 2013. évi V. törvény rendelkezéseit tekintik irányadónak.*
3. *A felek megállapodnak, hogy a víziközmű-rendszerrel kapcsolatos kötelezettségeik teljesítéséről az AQUA Szolgáltató KFT-vel kötött vagyonkezelési szerződésben gondoskodtak. A vagyonkezelési szerződés alapján a víziközmű-rendszer vonatkozásában készített gördülő fejlesztési tervet az AQUA Szolgáltató KFT készítette el és az AQUA Szolgáltató KFT vállalta elkészíteni a gördülő fejlesztési terv felújítási pótlási terv része mellett a beruházási tervrészt is. A beruházási tervrész elkészítéséről és minden év szeptember 30. napjáig a MEKH-hoz jóváhagyásra történő benyújtásáról az AQUA Szolgáltató KFT útján és közreműködésével gondoskodnak. A felek a 15 éves gördülő fejlesztési terv beruházási terv részének elkészítésére vonatkozó javaslataikat a tárgyév július 31. napjáig vállalják eljuttatni az AQUA Szolgáltató KFT-hez.*
4. *A felek megállapodnak abban, hogy az ellátásért felelős önkormányzatokat Hédervár Község Önkormányzata jogosult képviselni.*
5. *A felek megállapodnak abban, az 1. pontban körülírt víziközmű-rendszeren fennálló tulajdoni érdekeltségük nettó könyv szerinti értéke arányában viselik az ellátásért felelős számára meghatározott feladatokkal járó terheket, és ugyanezen aránynak megfelelően gyakorolják az ellátásért felelős számára megállapított jogosultságokat, illetőleg osszák fel egymás között a víziközmű-rendszer használata során keletkező hasznokat.*

*A felek a fenn írt megállapodást átolvasták, megértették és mint akaratukkal mindenben megegyezőt írták alá.*

*Mosonmagyaróvár, 2017. március 24.*

 *……………………………… ……………………………… Püski Község Önkormányzata Kisbodak Község Önkormányzata*

 *képviseli: Makai Jenő polgármester képviseli: Tímár Gábor polgármester*

 *……………………………… ……………………………… Dunaremete Község Önkormányzata Lipót Község Önkormányzata*

 *képviseli: Marovics Géza polgármester képviseli: Tóth Péter József polgármester*

 *……………………………… ……………………………… Hédervár Község Önkormányzata Darnózseli Község Önkormányzata*

 *képviseli: Szabóné Németh Ágnes képviseli: Fazekas Zoltán polgármester*

 *polgármester*

 *……………………………… ……………………………… Ásványráró Község Önkormányzata Kimle Község Önkormányzata*

 *képviseli: Tatainé Popp Rita polgármester képviseli: Eller Gizella polgármester*

 *………………………………*

 *Károlyháza Község Önkormányzata*

*képviseli: Szép Károly polgármester*

*Készítettem, ellenjegyzem:*

*Mosonmagyaróvár, 2017. március 24.*

*Dr. Varga László Ügyvédi Iroda*

*Dr. Varga László ügyvéd”*

**Tatainé Popp Rita polgármester:** Változott a vízi-közmű törvény, ami az önkormányzatoknak kötelezővé tette, hogy az egyes vízi-közmű rendszerek vonatkozásában, a nettó könyv szerinti érték alapulvételével víziközmű-rendszer arányait állapítsa meg a 11 önkormányzat, mivel közös tulajdonról van szó, illetve állapodjanak meg az ellátásért felelős önkormányzat valamelyikével a képviseletben. Ezért lett kiválasztva Darnózseli és Hédervár. A hivatal által bejelentett határidő április 7-én lejár, elmaradása esetén, bírságot fognak kiszabni, ezért készítette el a szükséges megállapodást az AQUA.

A napirendi pont megtárgyalása után Tatainé Popp Rita polgármester szavazásra fel a következő határozati javaslatot.

***…./2017. (….) határozati javaslat***

*Ásványráró Község Önkormányzat Képviselő-testülete felhatalmazza a polgármestert, hogy a több ellátásért felelős tulajdonában lévő víziközmű-rendszerrel kapcsolatos jogok gyakorlására, kötelezettségek teljesítésére és az ellátásért felelősök képviseletére vonatkozó megállapodást aláírja.*

***Felelős:*** *Tatiné Popp Rita polgármester*

***Határidő:*** *Azonnal*

Ásványráró Község Önkormányzatának Képviselő-testülete 6 igen szavazattal – egyhangúlag – hozta meg határozatát.

**24/2017. (III. 30.) határozat:**

Ásványráró Község Önkormányzat Képviselő-testülete felhatalmazza a polgármestert, hogy a több ellátásért felelős tulajdonában lévő víziközmű-rendszerrel kapcsolatos jogok gyakorlására, kötelezettségek teljesítésére és az ellátásért felelősök képviseletére vonatkozó megállapodást aláírja.

**Felelős:** Tatiné Popp Rita polgármester

**Határidő:** Azonnal

Tatainé Popp Rita polgármester, a napirendi pontok megtárgyalása után az ülést bezárta.

K.m.f.

Tatainé Popp Rita Dr. Mátyus-Minkó Nikoletta

 polgármester jegyző

Hitelesítő képviselők:

 Kovacsicsné Lakatos Krisztina Peredi László